Xanthophius

Xanthophius er en artsrik slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
Middelsstore (kroppslengde ca. 6-10 millimeter), lange og slanke, blanke, brunlige eller svarte kortvinger. Kroppen er sparsomt hårete, pronotum helt glatt. Hodet er tydelig lengre enn bredt, ganske flatt med små fasettøyne. Antennenes første ledd er forlenget, gjerne litt krumt kølleformet. Pronotum er minst så lang som bredt. Dekkvingene er ganske små, noen arter mangler flygevinger. Et særtrekk er at dekkvingenes innerkant er buet, slik at de ikke slutter tett inntil hverandre på midten. Bakkroppen er sylindrisk, fint hårete og blank. Beina er korte og kraftige, gjerne gulrøde på farge.

Levevis 
Som den slanke, kortbeinte kroppsformen kunne tyde på, er Xanthophius-artene gravende og tilbringer mye av tiden under jorda. De kan også finnes under steiner. Som vanlig for kortvinger er de rovdyr som lever av ulike slags smådyr.

Utbredelse 
Slekten er utbredt i Afrika og Sørøst-Asia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Xantholinini
 Slekten Xanthophius Motschulsky, 1860
 Xanthophius africanus Bordoni, 2016
 Xanthophius angolanus Bordoni, 2016
 Xanthophius angustus (Sharp, 1874)
 Xanthophius benguetensis Bordoni, 2002
 Xanthophius filum (Kraatz, 1859)
 Xanthophius gutianshanensis Zhou & Zhou, 2013
 Xanthophius janaki Bordoni, 2017
 Xanthophius luridipennis (W.J. MacLeay, 1871)
 Xanthophius minor Bordoni, 2005
 Xanthophius pennatus (Fauvel, 1907)
 Xanthophius philippinus Bordoni, 2017
 Xanthophius serpentarius Motschulsky, 1860
 Xanthophius unicidentatus Zhou & Zhou, 2013
 Xanthophius usaensis Bordoni, 2016
 Xanthophius yunnanus Bordoni, 2017

Referanser

Eksterne lenker 
 

Storkortvinger
Biller formelt beskrevet i 1860
Dyr formelt beskrevet av Viktor Ivanovich Motschulsky